text: [{"text_idx": "#000001", "text": "Nanulong nga mga tropa sa AFP/PNP nakahiagom ug 18 kaswalti niining Enero"}, {"text_idx": "#000002", "text": "Dili moubos sa disi-otso (18) ka kaswalti ang nahiagoman sa mga pwersa sa AFP ug PNP atol sa ilang gipahigayon nga dungan-dungan nga mga kombat operisyon sa upat (4) ka probinsya sa Caraga batok sa Bagong Hukbong Bayan-North Eastern Mindanao Region (BHB-NEMR) ug katawhan sulod sa bulan sa Enero 2020. Bunga kini sa kusganong pagsukol sa mga Pulang manggugubat sa BHB sa rehiyon nga milunsad sa dili momenos sa walo (8) ka aksyong militar batok sa nanulong nga mga pasistang tropa sa kaaway."}, {"text_idx": "#000004", "text": "Pagka-Enero 13, alas 10:30 sa buntag sa samang barangay, naunhan sa pagtira sa mga Pulang manggugubat ang kaaway nga Special Action Forces (SAF) nga ilang na-enkwentro. Sumala sa impormasyon nga gikan ra usab sa kaaway, usa (1) ang ilang patay ug duha (2) ang samaron."}, {"text_idx": "#000005", "text": "Sa samang adlaw, sa may ala 1 sa hapon, napabuthan og command detonated explosive (CDX) sa BHB-SdN ang niatake nga mga tropa sa 30th IB sa Brgy. Lahi. Gisundan kini sa pinusilay nga nikabat sa 30 minutos. Matod sa mga nakakita, tulo (3) ang patay ug usa (1) ang samaron sa kaaway. Usa sa kaswalti mao si Pfc. Dano. Dayon pinataka nga nagbuhi og tulo (3) ka bala sa kanyon ang kaaway gikan sa Brgy. Siko-siko. Luwas usab nga nakawidro ang mga Pulang manggugubat."}, {"text_idx": "#000012", "text": "Dugang pa, nagsugod ang operisyong militar sa mga tropa sa 30th IBPA sa AFP ug SAF ug PPSB sa PNP niadtong Enero 4, 2020 diha sa mga lungsod sa Claver, Gigaquit, Bacuag, Tubod ug Alegria sa Surigao del Norte. Apan sa wala pa kini, naglunsad na og operisyong militar ang kaaway sa katapusang semana sa Disyembre 2019 niining maong mga lugar aron pugngan ang ipahigayon nga selebrasyon sa ika-51 nga anibersaryo sa Partido Komunista ng Pilipinas (PKP) taliwala nga adunay magkatugbang nga unilateral nga deklarasyon sa hunong buto (Disyembre 23, 2019 \u2013 Enero 7, 2020) tali sa GRP ug NDFP. Gisundan dayon kini sa langkob-rehiyon (SN, SS, AN, AS) nga mga operisyon sa tibuok bulan sa Enero; ug hangtud karon nagpadayon pa diha sa pila ka lungsod sa Surigao del Norte ug sa Tandag City, Surigao del Sur."}, {"text_idx": "#000013", "text": "Ang dungan-dungan nga mga atake nga gilunsad sa AFP ug PNP batok sa katawhan ug BHB sa rehiyon sa unang bulan sa 2020 ug mismo atol sa panahon sa hunong buto nagpakita sa lunlon militaristang lakang sa mga tigsabotahe sa kalinaw sa han-ay sa gobyernong Duterte sa pagsulbad sa gamot- hinungdan sa gubat sibil sa Pilipinas. Walay laing tinguha niini gawas sa pagpasurender sa rebolusyonaryong kalihukan ug BHB ug ipailalom sa ilang malinglahong gambalay sa kalinaw."}, {"text_idx": "#000014", "text": "Tataw nga dili seryoso ang rehimeng US-Duterte sa patas nga panaghisgot pangkalinaw ilabina sa hisgutanan sa Comprehensive Agreement on Socio-Economic Reforms (CASER) nga maoy yawe alang sa pagsulbad sa armadong panagbangi. Padayon nga nanghambog ang mga militaristang alipures ni Duterte nga mapuo nila ang BHB sulod sa iyang termino, nga bisan pa man nga kanunay kining napakyas subay sa ilang gitakda sa nanglabay nga mga tuig."}, {"text_idx": "#000015", "text": "Dili mapuo ang BHB tungod kay ang nasudnon-demokratikong rebolusyon nagdala sa interes sa katawhang Pilipino ug ang BHB padayong nagtagamtam sa popular nga suporta gikan sa katawhan. Padayong moasdang ang armadong pakigbisog karon ug sa mosunod pang mga katuigan ug bungkagon ang hinungdan sa kalisdanan sa katawhan, ang imperyalismo, pyudalismo ug burukrata kapitalismo."}]